Manera nos a informa den un otro informe exclusivo diasabra mainta despues di cu polis a detene pa a haci abuso cu un muhe, drog'e y despues pa viol'e testigonan cu a raporta y denuncia e fechoria aki a presenta video di locual tabata sosodiendo unda ainda e sospechoso ta deteni. Siman pasa e lo tabata envolvi den un caso di saca arma y sospechoso principal di a kima 2 auto y tambe daño na un cas. Aworaki si e ta tras di trali. E sospechoso aki W.C. ta conosi como un persona peligroso y ta ser considera asina tambe pa polis. Awor lo mester bay traha riba e caso aki pa wak tur e acusacionnan si realmente nan ta valido of no pa bay juzg'e den corte di justicia y ser'e pa varios aña.